Vila Mir
<s>Vila Mir je jedno od najlepših zdanja u Beogradu, a nalazi se u srcu naselja Dedinja.</s>

<s>Vila Mir, poznatija kao Maršalova intimna rezidencija, napravljena je krajem sedamdesetih godina 20. veka za doživotnog predsednika SFRJ Josipa Broza, ali se on u nju nikad nije uselio.</s><s>Posle bombardovanja 1999. godine ovde se uselio tadašnji predsednik Jugoslavije Slobodan Milošević sa porodicom.</s><s>U ovoj vili Slobodan Milošević je uhapšen i iz nje je odveden u Centralni zatvor.</s>

<s>Istorija 
Zgrada je napravljena 1979. godine i Tito je trebalo da se useli u nju 22. decembra, na dan JNA.</s><s>Za tu priliku je pripremljen i specijalni ključ sa stilizovanim brojem 22.</s><s>Međutim, bližila se Nova godina i Tito je promenio planove otišavši na doček u Karađorđevo.</s><s>Njegovo zdravstveno stanje se naglo pogoršalo i prebačen je u ljubljansku bolnicu gde je i umro.</s><s>U Ovalnu kuću se nikada nije uselio.</s><s>Ona je 1984. godine otvorena kao spomen-zbirka, deo Memorijalnog kompleksa "Josip Broz Tito".</s>

<s>U vreme dok je za javnost bila otvorena kao muzej, u Ovalnoj kući su bili izloženi Titovi lični predmeti i odlikovanja, a njen podrum i dan-danas krije pravo blago - oko 4.500 poklona neprocenjive vrednosti koje je Tito dobijao od stranih državnika.</s><s>Na drugom spratu bila je postavljena arheološka zbirka, na prvom su bili izloženi vredni predmeti primenjene umetnosti od srebra i slonovače, koje je Tito dobijao od najvećih svetskih državnika, a u prizemlju su se nalazila Titova odlikovanja iz čak 68 zemalja.</s>

<s>Krajem februara 2017. godine u njoj se sastao državni vrh Srbije i Republike Srpske.</s>

<s>Vidi još 
 Dedinje</s>

<s>Literatura</s>

<s>Reference</s>

<s>Spoljašnje veze</s>

<s>Blic: Šta krije vila "Mir"</s>

<s>Građevine u Beogradu</s>

